Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1110

11. UTASÍTÁS A közösségi bizonyítvány (5. melléklet 1. minta) kitöltése 1. ÁLTALÁNOS RÉSZ 1.1. Nyomtatványok A közösségi bizonyítványt a hajózási hatóság a rendeletben meghatározott nyomtatvány felhasználásával állítja ki. A nyomtatványnak csak az egyik oldala töltendõ ki. Új közösségi bizonyítvány kibocsátása esetén a hajózási hatóság a bizonyítványhoz csatolja az 1-tõl 13-ig számozott oldalakat, abban az esetben is, ha egyes oldalakon nincs bejegyzés. 1.2. A bejegyzés módszere A közösségi bizonyítványon a bejegyzéseket írógéppel vagy számítógépes nyomtatóval kell beírni. Kézzel írt bejegyzések csak kivételes esetekben fogadhatók el. A bejegyzéseknek kitörölhetetleneknek kell lenniük. A betûk színe csak fekete vagy kék lehet. A törléseket piros színnel kell végrehajtani. 2. BEJEGYZÉSEK 2.1. Az alternatívák törlése A [*] jelöléssel ellátott bejegyzéseknél a nem kívánt rész törlendõ. 2.2. Bejegyzés nélküli pontok Ha az 1–48. rovat közül valamelyiknél nincs szükség vagy lehetõség bejegyzésre, a teljes mezõt vonallal át kell húzni. 2.3. A közösségi bizonyítvány utolsó oldala Ha a 13. oldal után nincs szükség további oldalra (lásd a 3.2.3. pontot), akkor a „folytatás a [*] oldalon” szavakat a 13. oldal alján át kell húzni. 2.4. Módosítások 2.4.1. Elsõ kézzel írt módosítás egy adott oldalon Egy oldal csak egyszer módosítható, ekkor azonban egyszerre több módosítás is végrehajtható. A módosítandó rovatokat piros vonallal át kell húzni. A korábban törölt alternatívát (lásd a 2.1. pontot) vagy a korábban bejegyzés nélkül hagyott rovatot (lásd a 2.3. pontot) pirossal alá kell húzni. Az új adatokat nem a módosított mezõbe, hanem ugyanazon az oldalon a „Módosítások” címszó alatt kell beírni, az „Ez az oldal lecserélésre került” sort ki kell húzni. 2.4.2. További kézzel írt módosítások egy oldalon belül Továbbimódosításokeseténaz érintett oldaltki kellcserélni,ésa szükségesmódosításokat,valamintaz összeskorábbi módosítást közvetlenül a megfelelõ pontok alatt kell bevezetni. A „Módosítások” címszó alatt a „Módosított tétel/tételek” sort ki kell húzni. Az a hajózási hatóság õrzi meg a korábban kiállított lapot vagy lapokat, amely a közösségi bizonyítványt eredetileg kibocsátotta. 2.4.3. Elektronikus adatfeldolgozással végrehajtott módosítások: Elektronikus adatfeldolgozással végrehajtott módosítások esetén az érintett oldalt ki kell cserélni, és a szükséges módosításokat, valamint az összes korábbi módosítást közvetlenül a megfelelõ rovatokba kell bejegyezni. A „Módosítások” címszó alatt a „Módosított tétel/tételek” sort ki kell húzni. A régi lapot megõrzi az a szemlebizottság, amely a közösségi bizonyítványt eredetileg kibocsátotta. 2.5. Felülírásos javítások A rovatok bejegyzéseit sem felülírni, sem utólagosan kiegészíteni nem szabad. 3. OLDALAK KICSERÉLÉSE ÉS HOZZÁADÁSA 3.1. Oldalak kicserélése A közösségibizonyítvány1.oldalátsohanemszabadkicserélni.A többioldalcseréjeeseténa2.4.2.vagy 2.4.3.pontban leírt eljárást kell alkalmazni. 3.2. Oldalak hozzáadása Ha nincs elegendõ hely további bejegyzések beírásához a közösségi bizonyítvány 10., 12. vagy 13. oldalán, akkor beilleszthetõk további oldalak. 3.2.1. Az érvényesség meghosszabbítása/megerõsítése Ha a bizonyítvány már hatszor lejárt és további hosszabbítás szükséges, a 10. oldal aljára be kell írni a „Folytatás a 10a. oldalon” szavakat, és a 10. oldal után a nyomtatvány 10. oldalának újabb példányát kell beilleszteni, 10a. számozással. A megfelelõ bejegyzéseket ezután a 10a. oldal tetején a 49. rovatba kell bejegyezni. A 10a. oldal aljára a „Folytatás a 11. oldalon” bejegyzést kell írni. 3.2.2. A cseppfolyósított gázzal üzemelõ berendezések bizonyítványának meghosszabbítása A 3.2.1.pontbanleírthozhasonlóeljárástkellalkalmazni,vagyisa12.oldalután 12a.számozásúoldaltkellbeilleszteni. 3.2.3. A közösségi bizonyítvány melléklete A 13. oldal alján piros tintával ki kell húzni „A szemlebizonyítvány vége” szavakat, a kihúzott „Folytatás a [*] oldalon” szavakat piros tintával alá kell húzni, és utána be kell illeszteni egy 13a. számozással ellátott oldalt. Ezt a módosítást hivatalos bélyegzõvel le kell bélyegezni. Az újabb 13. oldalt 13a. számozással kell ellátni és be kell illeszteni a 13. oldal után. A 2.2. és a 2.3. pont rendelkezései értelemszerûen alkalmazandók a 13a. oldalra. Ugyanezt az eljárást kell alkalmazni minden további melléklet esetében is (13b., 13c. stb. oldal). 4. AZ EGYES ROVATOK MAGYARÁZATA A magától értetõdõ rovatokat az alábbiakban nem említjük. 4.1. A 2. rovathoz: Adott esetben illessze be az 1.01. cikkben megadott feltételeket. Az egyéb hajótípusokat az általánosan elfogadott megjelölés szerint kell bejegyezni. 4.2. A 15. rovathoz: Ezt a szakaszt csak olyan hajók esetében kell kitölteni, amelyek esetében a 14. rovat 1.1., 1.2. vagy 3. pontjában foglalt adatoknak legalább az egyike nem került törlésre, ellenkezõ esetben az egész rovatot át kell húzni. 4.3. A 15.1 rovathoz: A táblázat „Alakzat formája” oszlopába az ábrázolt alakzatok számozását kell beírni. A bejegyzést nem tartalmazó sorokat át kell húzni. Az „Egyéb alakzatok” címszó alatt további alakzatok ábrázolhatók, 18., 19., 20. stb. számozással. Ha a korábbi hajóbizonyítvány „alkalmas tolásra-vontatásra” bejegyzése alapján nem egyértelmû, hogy melyik alakzatok vannak engedélyezve, akkor a korábbi hajóbizonyítvány bejegyzése átvezethetõ az 52. rovatba. A táblázat „jóváhagyott alakzatok” 1. sorába be kell írni a „Lásd az 52. rovatban” bejegyzést. 4.4. A 15.2 Csatoló-berendezések rovathoz: Kizárólag a tolóhajó és a kötelék tolt része közötti csatoló-berendezés adatait kell bejegyezni. 4.5. A 17–20. rovathoz: A köbözési bizonyítvány 17–19. pontjában szereplõ adatokat két tizedesjegy pontossággal, a 20. pont adatait pedig tizedesjegy nélkülkellmegadni. A teljeshosszúságés a teljesszélességmegadja a hajólegnagyobbméreteit, az összes kinyúló rész figyelembevételével. Az L hosszúság és a B szélesség megadja a hajótest maximális méreteit (lásd az 1.01. cikket: Meghatározások). 4.6. A 21. rovathoz: A teherszállító hajó tonnában megadott hordképessége a köbözési bizonyítvány szerint, a 19. pontban megadott maximális merüléshez. Más hajók esetében a vízkiszorítást m3-ben kell megadni. Köbözési bizonyítvány hiányában a vízkiszorítást a teltségi tényezõ, valamint a vízvonalon mért L hosszúság, valamint B szélesség és a legnagyobb merülésnél adódó átlagos merülés eredményeként kell kiszámítani. 4.7. A 23. rovathoz: A utasok számára rendelkezésre álló ágyak száma (ideszámítva a lehajtható ágyakat és a hasonló berendezési tárgyakat is). 4.8. A 24. rovathoz: Csak a hajó teljes szélességében átnyúló, vízmentes, keresztirányú válaszfalakat kell figyelembe venni. 4.9. A 26. rovathoz: Adott esetben a következõ kifejezéseket kell használni: – kézi mûködtetésû nyílásfedelek, – kézi mûködtetésû görgõs nyílásfedelek, – kézi mûködtetésû eltolható nyílásfedelek, – mechanikus mûködtetésû eltolható nyílásfedelek, – mechanikus mûködtetésû nyílásfedelek. Az egyéb nyílásfedél-típusokat az általánosan elfogadott megjelölés szerint kell bejegyezni. A nyílásfedéllel nem rendelkezõ rakodótereket fel kell sorolni, például az 52. pont alatt. 4.10. A 28. rovathoz: Tizedesjegy nélkül kell kiszámítani. 4.11. A 30., 31. és 33. rovathoz: A közös burkolatba beépített csörlõk egy csörlõnek számítanak, függetlenül a hozzájuk csatlakoztatott horgonyok vagy vontatókötelek számától. 4.12. A 34. rovathoz: Az „Egyéb felszerelések” alatt kell bejegyezni a kormánylapátot nem használó rendszereket (például kormánypropeller, cikloidál-propeller, orr-sugárkormány). Ezenkívül be kell írni a kézi mûködtetést segítõ minden elektromos segédmotort. Orr-sugárkormány esetén a „távirányítású” kifejezés kizárólag azokra az orr-sugárkormányokra vonatkozik, amelyek a kormányállásból vezérelhetõk. 4.13. A 35. rovathoz: Csak a 8.08. cikk 2. és 3. pontja, a 15.01. cikk 1. pontjának c) alpontja és a 15.08. cikk 5. pontja szerinti elméleti értékeket kell bejegyezni, és csak azoknál a hajóknál, amelyeknek hajógerincét 1984. december 31. után fektették le. 4.14. A 36. rovathoz: Az egyértelmûség érdekében vázlatra lehet szükség. 4.15. A 37. rovathoz: Csak a 10.01. cikk 1–4. pontja szerinti csökkentés nélküli elméleti értékeket kell bejegyezni. 4.16. A 38. rovathoz: Csak a 10.01. cikk 10. pontja szerinti minimális hosszúságokat és a 10.01. cikk 11. pontja szerinti minimális szakítószilárdságot kell bejegyezni. 4.17. A 39., 40. rovathoz: Csak a 10.02. cikk 2. pontja szerint újraszámított minimális hosszúságokat és minimális szakítószilárdságiértékeket kell bejegyezni. 4.18. A 42. rovathoz: A szemlebizottság további tételeket is felvehet a szükséges felszerelések listájára. Ez esetben igazolni kell nélkülözhetetlenségüket a hajó biztonsága szempontjából, az adott hajótípus vagy annak mûködési körzete esetében. A kiegészítéseket be kell jegyezni az 52. rovatba. 4.19. A 42. rovat bal oldali oszlopának 3. és 4. sorához: A személyszállító hajó esetében az elõbbi helyen szereplõ szöveget át kell húzni, az utóbbi helyre pedig a lépcsõnek szemlebizottság által megállapított hosszát kell beírni. Minden egyéb hajó esetében a második helyen szereplõ szöveget át kell húzni, illetõleg – ha a szemlebizottság a 10.02. cikk (2) bekezdésének d) pontjában elõírtnál kisebb hosszúságot engedélyezett – félig át kell húzni, és a lépcsõ hosszát be kell írni. 4.20. A 42. rovat bal oldali oszlopának 6. sorához: Ide a 10.02. cikk 2. pontjának f) alpontja és a 15.08. cikk 9. pontja szerinti elõírt kötszerdobozok számát kell beírni. 4.21. A 42. rovat bal oldali oszlopának 10. sorához: Ide a 10.02. cikk 1. pontjának d)–f) alpontja szerint elõírt tûzálló tartályok számát kell beírni. 4.22. A 43. rovathoz: Az egyéb biztonsági rendeletek, például a veszélyes anyagok rajnai szállításáról szóló rendelet (ADNR) által megkövetelt hordozható tûzoltó készülékeket itt nem kell bejegyezni. 4.23. A 44. rovat 3. sorához: A 2010. január1. elõtt – illetõlega24a.fejezetalkalmazásaesetén2025. január1. elõtt – meghosszabbítandóközösségi engedélyek esetében át kell húzni „az EN 395:1998 vagy 396:1998 szabvánnyal összhangban” szövegrészt, ha nincs a fedélzeten e szabványoknak megfelelõ mentõmellény. 4.24. A 44 rovat 4. sorához: A 2015. január 1. után – illetõleg a 24a. fejezet alkalmazása esetén 2030. január 1. után – meghosszabbított közösségi engedélyek esetében vagy, ha új csónak kerül felszerelésre, át kell húzni az „egy pár evezõvel, egy szapollyal és egy kikötõkötéllel” szövegrészt. „Az EN 1914:1997 szabvány szerint” szövegrészt át kell húzni, ha nincs a fedélzeten e szabványnak megfelelõ csónak. 4.25. A 46. rovathoz: Általános szabály, hogy a folyamatos mûködtetés nem jegyezhetõ be, ha nincs elegendõ fekhely, vagy ha túl magas a zajszint. 4.26. Az 50. rovathoz: A szakértõ csak akkor írja alá, ha saját maga töltötte ki a 11. oldalt. 4.27. Az 52. rovathoz: Itt lehet megadni az esetleges kiegészítõ korlátozásokat, mentességeket és magyarázatokat vagy más hasonló megjegyzéseket, amelyek az egyes pontok alatt beírt bejegyzésekre vonatkoznak. 5. ÁTMENETI RENDELKEZÉSEK 5.1. Meglévõ közösségi bizonyítványok A 2.09. cikk 2. pontja kivételével a meglévõ közösségi bizonyítványok tovább már nem hosszabbíthatók meg. 5.2. Idõszakos szemle utáni csere E rendelet 5. mellékletében meghatározott mintának megfelelõ közösségi bizonyítvánnyal még nem rendelkezõ hajó idõszakosszemléjeután a hajószámáraki kell bocsátaniközösségibizonyítványt. A 2.09. cikk 4. pontját és a 2.17. cikket kell alkalmazni.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes